CELEX: 62008CN0348
Language: sk
Date: 2008-07-30 00:00:00
Title: Vec C-348/08: Návrh na začatie prejudiciálneho konania, ktorý podal Tribunal Superior de Justicia de Murcia (Španielsko) 30. júla 2008 – Aurelio Choque Cabrera/Delegación del Gobierno en Murcia

11.10.2008   
            
            
               SK
            
            
               Úradný vestník Európskej únie
            
            
               C 260/10
            
         Návrh na začatie prejudiciálneho konania, ktorý podal Tribunal Superior de Justicia de Murcia (Španielsko) 30. júla 2008 – Aurelio Choque Cabrera/Delegación del Gobierno en Murcia
   (Vec C-348/08)
   (2008/C 260/17)
   Jazyk konania: španielčina
   Vnútroštátny súd, ktorý podal návrh na začatie prejudiciálneho konania
   Tribunal Superior de Justicia de Murcia
   Účastníci konania pred vnútroštátnym súdom
   
      Odvolateľ: Aurelio Choque Cabrera
   
      Odporca: Delegación del Gobierno en Murcia
   Prejudiciálna otázka
   „Majú sa ustanovenia Zmluvy o založení Európskeho spoločenstva, najmä jej článok 62 ods. 1 a ods. 2 písm. a), ako aj ustanovenia nariadenia Európskeho parlamentu a Rady (ES) č. 562/2006 (1) z 15. marca 2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), najmä jeho články 5, 11 a 13, vykladať v tom zmysle, že im odporuje právna úprava, akou je vnútroštátna právna úprava, s judikatúrou, ktorá ju vykladá, pokiaľ táto právna úprava umožňuje uložením pokuty nahradiť vyhostenie každého ‚štátneho príslušníka tretej krajiny‘, ktorý nemá titul oprávňujúci na vstup a pobyt na území Európskej únie?“
   
      (1)  Ú. v. EÚ L 105, s. 1.